Document ID: 32001D0520

32001D0520
L 187/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 юли 2001 година
относно невключване на parathion в приложение I към Директива 91/414/ЕИО на Съвета и оттеглянето на разрешителните за продукти за растителна защита, които съдържат това активно вещество
(нотифицирано под номер С (2001) 1772)
(текст от значение за ЕИП)
(2001/520/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара продукти за растителна защита (1), последно изменена с Директива 2001/36/ЕО на Комисията (2), и по-специално член 8, параграф 2, четвърта алинея,
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменена с Регламент (ЕО) № 1972/1999 (4), и по-специално член 7, параграф 3а, буква б) от него,
като има предвид, че:
(1)
Член 8, параграф 2 от Директива 91/414/ЕИО предвижда Комисията да изпълни програма за работа за проучване на активните вещества, използвани във продукти за растителна защита, които са на пазара още от 15 юли 1993 г. Регламент (ЕИО) № 3600/92 определя условията и реда за изпълнение на тази програма.
(2)
Регламент (ЕО) № 933/94 на Комисията (5), последно изменен с Регламент (ЕО) № 2230/95 (6), е установил списък с активните вещества за оценка в рамките на Регламент (ЕИО) № 3600/92, посочващ докладващата държава-членка по отношение на оценката на всяко вещество и процедурите за своевременно нотифициране за всяко активно вещество, в съответствие с член 4, параграф 2 от Регламент (ЕИО) № 3600/92.
(3)
Parathion е едно от деветдесетте активни вещества, посочени в Регламент (ЕО) № 933/94.
(4)
В съответствие с член 7, параграф 1, буква в) от Регламент (ЕИО) № 3600/92, Италия, като определена за докладваща държава-членка, на 30 ноември 1998 г. представи на Комисията доклада за нейната оценка на информацията предадена от нотификаторите, в съответствие с разпоредбите на член 6, параграф 1 от посочения регламент.
(5)
При получаване на доклада на докладващата държавата-членка, Комисията предприе консултации с експерти на държавите-членки, както и с главния нотификатор (Cheminova), в съответствие с член 7, параграф 3 от Регламент (ЕИО) № 3600/92.
(6)
Докладът за оценка, подготвен от Италия, беше преразгледан от държавите-членки и Комисията в рамките на Постоянния фитосанитарен комитет. Преразглеждането беше окончателно завършено на 12 декември 2000 г. под формата на доклад за общ преглед на Комисията за parathion, в съответствие с член 7, парграф 6 от Регламент (ЕИО) № 3600/92.
(7)
Оценките, направени въз основа на представената информация, не са достатъчни да докажат, че при предлаганите условия на употреба, може да се очаква продуктите за растителна защита, които съдържат parathion да отговарят по принцип на изискванията, посочени в член 5, параграф 1, букви а) и б) от Директива 91/414/ЕИО, по-специално по отношение на безопасността на оператори, потенциално изложени на въздействието на parathion и по отношение на съдбата и поведението на това вещество в околната среда, и възможното му въздействие върху не целеви организми.
(8)
Главният нотификатор е информирал Комисията и докладващата държава-членка, че не желае повече да участва в програмата за работа за това активно вещество и че, поради това, няма да представи допълнителна информация.
(9)
Следователно, това активно вещество не може да бъде включено в приложение I към Директива 91/414/ЕИО.
(10)
Всеки гратисен период за унищожаването, депонирането, пускането на пазара на наличните запаси от продукти за растителна защита, които съдържат parathion, който се отпуска от държавите-членки в съответствие с разпоредбите на член 4, параграф 6 от Директива 91/414/ЕИО, следва да се ограничи до не повече от 12 месеца, за да не се позволи наличните запаси да се използват повече от един допълнителен вегетационен период.
(11)
Настоящото решение не нарушава никое действие, което Комисията може да предприеме на по-късен етап по отношение на това активно вещество в рамките на Директива 79/117/ЕИО на Съвета (7).
(12)
Мерките предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Parathion не се включва като активно вещество в приложение I към Директива 91/414/ЕИО.
Член 2
Държавите-членки следят:
1.
разрешенията за продукти за растителна защита, които съдържат parathion да се отменят в срок от шест месеца, считано от датата на приемане на настоящото решение;
2.
считано от датата на приемане за настоящото решение, няма да се дават или подновяват разрешения за продукти за растителна защита, които съдържат parathion, по силата на дерогацията, предвидена в член 8, параграф 2 от Директива 91/414/ЕИО.
Член 3
Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, следва да бъде възможно най-кратък и не повече от 18 месеца от датата на приемане на настоящото решение.
Член 4
Адресати на настоящото решение са държавите-членки.
Съставено в Брюксел на 9 юли 2001 година.

Labels: 0
3
20
6